सदर कोतवाली क्षेत्र के शेखपुर मोहल्ला निवासी मो. आसिम की पुत्री मैसर बेगम (22) मंगलवार को अपनी सहेली सोनल के साथ स्कूटी से अजगैन थाना क्षेत्र के बशीरतगंज गई थी। शाम करीब पांच बजे वह बशीरतगंज ढाबा के सामने से सड़क पार कर रही थी। तभी लखनऊ की ओर से आ रहे तेज रफ्तार ट्रक ने स्कूटी में ठोकर मार दी। स्कूटी ट्रक में फंस जाने से वह काफी दूर तक घिसटती चली गई। मैसर बेगम की मौके पर ही मौत हो गई। इधर, बीघापुर थाना के शिवदीन खेड़ा गांव निवासी धमेंद्र (30) पुत्र श्रीकृष्ण मंगलवार को अपनी मां श्रीमती (65) की दवा लेने शहर आया था। शाम करीब छह बजे वह बाइक से वापस लौट रहा था। हाइवे पर गदनखेड़ा चौहारा पार करते समय कानपुर की ओर से आ रही तेज रफ्तार कार ने बाइक में टक्कर मारते हुए भाग निकली। दोनों घायलों को जिला अस्पताल में भर्ती कराया गया जहां उपचार के दौरान श्रीमती की मौत हो गई। धर्मेंद्र की हालत नाजुक बनी हुई है। इधर, कुछ ही दूरी पर भीड़ ने कार को रोक लिया और पुलिस ने कार को चालक समेत हिरासत में लिया है।